Wikipedia:Annuroten ti panagikkat
Daytoy ket dagiti annuroten ti Ilokano Wikipedia kadagiti panagikkat ti pampanid babaen dagiti admisnistrador. Bayat a dagiti agar-aramat ket makablanko kadagiti panid, dayta a panid ket mabalin pay laeng a makita wenno maserrekan babaen dagiti pakasaritaan ti panagurnos. No ti panid ket ikkaten ti maysa nga administrador, dagita kasisigud a pakasaritaan ti panagurnos ket saanen a makita dagiti agar-aramat a saan nga administrador. Dagiti laeng administrador ti nakapabaelan nga agikkat ken agisubli dagiti pampanid.
Adda dua a kita ti panagaramid ti panagikkat ditoy, ti konsenso a panagaramid ti panagikkat ken ti pagalagadan para ti nadaras a panagikkat.
[urnosen] Konsenso a panagaramid ti panagikkat
[urnosen] Pamaayan
Ti sinoman nga agar-aramat ket makaitukon ti panagikkat ti maysa a panid para iti ania man a rason. Dagiti agar-aramat ket mabalinda a pakitungtungan iti daytoy a panagkiddaw ti panagikkat ditoy. No agkidkidaw kadagitoy a panagikkat ikabil ti plantilia a {{kiddaw nga ikkaten}} (kitaen daytoy a plantilia {{kiddaw nga ikkaten}}) iti ngato ti maysa a panid tapno mapaammoan dagiti agar-aramat, ken agaramid ti baro a paset idiay pagkiddawan para ti panagikkat.No agkiddaw kadagiti panagisubli ti naikkat a panid usaren met ti pagkiddawan para ti panagisubli ti naikkat a panid.
[urnosen] Pagalagadan para ti nadaras a panagikkat
Ti annuroten ti Ilokano Wikipedia ket pakabaelan na dagiti administrador kadagiti panagikkat ti pampanid a makasabat ti maysa wenno adadu pay kadagiti Pagalagadan para ti nadaras a panagikkat. No maisuppiatam iti kasta a panagikkat, mabalin mo nga ilista idiay pagkiddawan para ti panagisubli ti naikkat a panid.
No kayatmo ti agitukon ti maysa a panid ti nadaras a panagikkat, ikabil ti {{|Ikkaten|rason}} (kitaen daytoy a plantilia {{Ikkaten}}) iti rabaw iti dayta a panid. Daytoy ket ikabil na idiay Kategoria:Kandidato ti nadaras a panagikkat.
[urnosen] Sapasap
- S1. Awan ti kaipapanan a linaon wenno pakasaritaan.
- Dagitoy ket mairaman dagiti panagsubok wenno panageksperimento, minamaag wenno awan ti kaipapanan na, nadadael nga imahen, nayanaup a panagblanko ti panid, wenno dagiti ania man a bandalismo.
- S2. Panaglabsing dagiti pakaammo a maipanggep ti sibibiag a tattao ken pammadpadakes.
- Dagiti pammadpadakes ken dagiti aniaman a panaglabsing dagiti pakaammo a maipanggep ti sibibiag a tattao.
- S3. Dagiti namindua a naipablaak ken dati a naikkat babaen ti annuroten ti panagikkat.
- Dagiti panid a namindua a naipablaak ken dati a naikkat babaen ti daytoy nga annuroten malaksid no napasayaaten ti panakaisuratna ken sanen a maidasig a kas kandidato ti panagikkat.
- S4. Naiparit nga agparparawad.
- Dagiti linaon nga inaramid ti maysa a naiparit nga agar-aramat ken inurnos laeng ti maysa a naiparit nga agar-aramt kalpasan ti panakaiparit, nga adda ti panakabalin ti nadaksan a pammati. Dagiti nasayaat a parawad dagiti naiparitan nga agar-aramat ket nasken nga awaten, ngem no adda nadaksan a pammati iti daytoy nga aramid nasken a mapanunutan dagitoy.
- S5. Redundante.
- No adda dagiti panid nga agpapada ken awan ti adu unay a pagiddiatan ket pakasaritaan ti baetan da.
- S6. Panaglabsing ti Karbengan ti panagkopia
- Dagiti linaon a nalawag ken napaneknekan a panaglabsing ti karbengan ti panagkopia, wenno linaon a dati naikkat gapu ti panaglabsing ti karbengan ti panagkopia.
- S7. Kiddaw ti nagsurat.
- Ti panagikkat babaen ti panagkiddaw iti nagsurat, no ti maysa a nagsurat ket isu laeng ti nagparawad ken awan ti adu unay a linaon ken makaited ti kaimbagan ti Ilokano Wikipedia, aganannad no agikkat kadagiti kastoy a panid ngamin ket amin a naiparawad ditoy a wiki ket nalisensian babaen ti Creative Commons Attribution-Sharealike 3.0 Unported License (CC-BY-SA) ken GNU Free Documentation License (GFDL) a panag-lisensia.
- S8. Dagiti pampanid ken midia a papeles a nalawagan a di maitunos.
- Dagiti pampanid ken midia a papeles a nalawagan a di maitunos iti daytoy a wiki wenno iti daytoy a komunidad, malaksid no adda ti naipakaammo ken naipalawagan a linaon ti pakasaritaan.
- S9. Dagiti naisurat iti sabali a pagsasao.
- Dagiti naisurat ti ganganaet a pagsasao a kinopia manipud ti sabali a pagsasao a Wikipedia, dagiti saan a nasayaat wenno aglalaok a pagsasao ti panakaipatarusna nga artikulo. No maysa nga artikulo ket saan a naggapu ti sabali a pagsasao a Wikipedia ken narugian a naipatarus kitaen no mabalin nga arayaten daytoy a panid ken mabalin nga ikabil idiay Wikipedia:Dagiti panid a nasken a maipatarus iti Ilokano. Dagiti artikulo ditoy a kategoria a saan a maarayat ket mabalin a maikkat babaen ti daytoy nga annuroten ti panagikkat.
[urnosen] Dagiti ladawan
- L1. Dagiti ladawan nga adda idiay Wikimedia Commons.
- Dagiti papeles a duplikado wenno adda dagiti kapadpadana ken mabalin a magun-od idiay Wikimedia Commons.
- L2. Dagiti ladawan nga aglabsing ti karbengan ti panagkopia.
- Dagiti ladawan nga aglabsing ti karbengan ti panagkopia ken dagiti ladawan nga aglabsing ti annuroten ti nawaya a panagusar.
- L3. Dagiti ladawan nga awan lisensiana.
- Dagiti ladawan awan lisensiana wenno dagiti ladawan nga di-ammo ti nagtaudan.
- L4. Dagiti daan a ladawan wenno saanen a maususar.
- Dagiti daan ken saanen a maususar a ladawan wenno nababa ti grado ken saan a nasayaat ti panakaramidda.
[urnosen] Dadduma pay
- D1. Dagiti nanumo a panagikkat.
- Dagiti saan a kontrobersial a panagikkat (kasla dagiti panagikkat ti panid tapno maiyalis wenno maitipon ti pakasaritaan ti maysa a panid).
- D2. Dagiti saanen a masapul wenno naputed a baw-ing.
- Dagiti baw-ing a naputed nga awan wenno awan ti adu unay ti pakasaritaanna.
- D3. Dagiti saan a masapul a tungtungan ti panid.
- Dagiti tungtungan ti panid a dati a naikkat, saan a maitutop ti linaon ti artikulo wenno awan ti linaonna.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn kab_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn